Legyesbénye Község Önkormányzata Képviselő-testületének 13/2026. (IX. 23.) önkormányzati rendelete
a 2026. évi szociális célú tüzelőanyag juttatásról
[1] A rendelet megalkotásának célja, hogy meghatározza a Legyesbénye Község Önkormányzat Képviselő-testülete által biztosított természetben nyújtott egyszeri szociális tűzifa támogatás jogosultsági feltételeit, illetve igénylésének, megállapításának módját.
[2] Legyesbénye Község Önkormányzatának Képviselő-testülete, az Alaptörvény 32. cikk (2) bekezdésében biztosított jogalkotó hatáskörében eljárva, a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a következőket rendeli el:
1. §
(1) Legyesbénye Község Önkormányzatának Képviselő-testülete térítésmentesen tüzelőanyagot biztosít azon szociálisan rászoruló személynek, aki Legyesbénye községben bejelentett lakóhelyén, tartózkodási helyén életvitelszerűen él és az e rendeletben meghatározott egyéb feltételeknek megfelel.
(2) A kérelem elbírálásakor előnyt élvez a helyi települési önkormányzatok szociális célú tüzelőanyag vásárláshoz kapcsolódó rendkívüli szociális támogatásról szóló, a Vidék- és Településfejlesztési Minisztérium által kiadott pályázati kiírás 6. pontja alapján:
a)	a szociális igazgatásról és a szociális ellátásokról szóló 1993. évi III. törvény (továbbiakban: Szoc. tv.) szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult,
b)	a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család,
c)	a rendszeres gyermekvédelmi kedvezményben részesülő család,
d)	az egyszülős háztartás,
e)	az a család, amelyikben rokkantsági ellátásban részesülő él,
f)	a 65 év feletti, egyedül élő nyugdíjas, akinek a nyugdíja nem éri el a 150 000 forintot,
g)	a három- vagy több gyermeket nevelő család.
(3) Az azonos lakóingatlanban élő személyek közül csak egy kérelmező részére állapítható meg a támogatás.
(4) A szociális célú tüzelőanyag juttatásával kapcsolatos hatáskört a polgármester gyakorolja.
2. §
E rendelet alkalmazásában:
a)	a jövedelem számításánál a havonta rendszeresen mérhető jövedelmeknél a kérelem benyújtását megelőző egy hónapot, egyéb jövedelmeknél a megelőző egy évet kell tekinteni,
b)	lakóhely, tartózkodási hely: a polgárok személyi adatainak és lakcímének nyilvántartásáról szóló törvényben meghatározottak,
c)	háztartás: az egy lakásban együtt élő és ott bejelentett lakóhellyel rendelkezők közössége,
d)	szociális rászorultság: szociálisan rászorult az a háztartás, amelyben az egy főre jutó jövedelem nem haladja meg az öregségi nyugdíj mindenkori legkisebb összegének 600 %-át, egyszemélyes háztartás (egyedül élő) esetén ennek 700%-át. 
3. §
Térítésmentes szociális célú tüzelőanyag juttatásra jogosult, az alábbi feltételek egyidejű fennállása esetén, az a háztartás:
a)	amely a szociális célú tüzelőfa igénylésére vonatkozó kérelmét az e rendeletben meghatározottak szerint az Önkormányzati Hivatalba benyújtotta,
b)	aki szociálisan rászorult,
c)	aki fatüzelésre alkalmas fűtőberendezéssel rendelkezik.
4. §
(1) A támogatás mértéke háztartásonként legfeljebb 3 erdei m3 tűzifa. Szociális célú tűzifa támogatásra valamennyi jogosult azonos mértékben jogosult.
(2) Az önkormányzat vállalja, hogy a szociális célú tűzifában részesülőtől ellenszolgáltatást nem kér.
5. §
(1) A támogatás kizárólagos forrása az Önkormányzat számára megállapított 2026. évi szociális célú tüzelőanyag vásárlásához kapcsolódó támogatás. A forrás kimerülését követően benyújtott kérelmeket el kell utasítani.
(2) A tüzelőanyag iránti kérelmeket 2026. november 2. napjától 2026. november 20. napjáig lehet benyújtani, az 1. mellékletében szereplő kérelem nyomtatványon.
6. §
Ez a rendelet a kihirdetését követő napon lép hatályba, és 2027. április 30-án hatályát veszti.



             Lengyelné Dr. Bús Zita                                                             Barta Csilla               
                  polgármester                                                                             jegyző     

Záradék:
A rendelet 2026. szeptember 23. napján kihirdetve.


              Barta Csilla
                 jegyző   

1. melléklet a 13/2026. (IX. 23.) önkormányzati rendelethez
KÉRELEM a 2026. évi SZOCIÁLIS CÉLÚ Tüzelőanyag támogatás IGÉNYLÉSÉHEZ
1. A) Személyi adatok
1.1. Név: …………………………...............................….…………………………………
1.2. Születési név: ……………………………………………………………….…………
1.3. Születési hely és idő: ………………………… TAJ szám:.....................................
1.4. Anyja neve: ……………………………………………………………………………
1.5. Az igénylő bejelentett állandó lakóhelyének címe: ………………………………
1.6. Ha az ellátást igénylő nem cselekvőképes, a törvényes képviselő neve: …………….……..
1.7. A törvényes képviselő bejelentett lakóhelyének címe: ………………………………………
1.8. Az igénylővel egy lakóingatlanban élők száma: ................ fő.
1.9. A z 1.8. pontban szereplő személyek adatai (kérelmező adatait itt nem kell feltüntetni):
	

Név
/lánykori név is/
	

TAJ szám
	Kérelmezőhöz fűződő kapcsolat
/pl. házastárs, élettárs, gyermek stb./
	Születési hely, idő
	Anyja neve

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


2. B) Jövedelmi adatok
2.1. Forintban
	
	A jövedelem típusa
	Kérelmező
	Hozzátartozók

	1.
	Munkaviszonyból és más foglalkoztatási jogviszonyból származó
ebből: közfoglalkoztatásból származó
	
	
	
	
	
	
	

	
	
	
	
	
	
	
	
	

	2.
	Társas és egyéni vállalkozásból, őstermelői, illetve szellemi és más önálló tevékenységből származó
	
	
	
	
	
	
	

	3.
	Táppénz, gyermekgondozási támogatások
	
	
	
	
	
	
	

	4.
	Nyugellátás és egyéb nyugdíjszerű rendszeres szociális ellátások:
ebből rokkantsági ellátás
	
	
	
	
	
	
	

	
	
	
	
	
	
	
	
	

	5.
	Önkormányzat és munkaügyi szervek által folyósított ellátások
	
	
	
	
	
	
	

	6.
	Egyéb jövedelem
	
	
	
	
	
	
	

	7.
	Összes jövedelem
	
	
	
	
	
	
	


2.2. Egy főre jutó havi nettó jövedelem (ügyintéző tölti ki): ................................. Ft/hó.
3. C) Nyilatkozatok
3.1. Fa tüzelésre alkalmas fűtőberendezéssel: rendelkezem - nem rendelkezem
3.2. A háztartásomból más személy szociális célú tűzifa támogatást nem igényelt.
3.3. Háztartásomban …… (fő) gyermekvédelmi kedvezményre jogosult gyermek él, melyek közül …… (fő) hátrányos, illetve halmozottan hátrányos helyzetű.
3.4. Aktív korúak ellátásában — időskorúak ellátásában — települési lakhatási támogatásban részesülök.
3.5. Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.
3.6. Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv - az állami adóhatóság illetékes igazgatósága útján - ellenőrizheti.
3.7. Hozzájárulok a kérelemben szereplő adatok szociális igazgatási eljárás során történő felhasználásához.
3.8. Nyilatkozom, hogy a kérelemnek helyt adó határozat ellen fellebbezni nem kívánok.

Végső előterjesztői indokolás
Legyesbénye Község Önkormányzata a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pontja szerinti szociális célú tűzifavásárláshoz kapcsolódó támogatásra nyújt be pályázatot.
Az önkormányzat rendeletben határozza meg a szociális rászorultság szabályait, az igénylés részletes feltételeit.

